ddrg/super_eurlex huggingface dataset:
(63)

Po mnenju Komisije se glede na navedene ugotovitve in ob upoštevanju pripomb Cipra o uradnem obvestilu, ki so ga predložili danski organi, zahteva Danske, ki jo je Komisija prejela 14. novembra 2017, po ohranitvi nacionalnih določb o dodajanju nitritov, ki so strožje od tistih iz Uredbe (ES) št. 1333/2008, lahko odobri za obdobje treh let od datuma sprejetja tega sklepa. Danska mora še naprej spremljati situacijo in zbirati podatke o tem, ali uporaba vsebnosti iz Uredbe (ES) št. 1333/2008 dosega zahtevano raven varovanja in če ne, ali bi to lahko privedlo do nesprejemljivega tveganja za zdravje ljudi –
(5)

Glede na to, da so se zaradi nizkih obrestnih mer na kapitalskih trgih, ki smo jim bili priča v zadnjih letih, prihodki, ki izhajajo iz sredstev ESPJ v likvidaciji, namenjenih za raziskave v sektorjih, povezanih s premogovništvom in jeklarsko industrijo, zelo zmanjšali, je treba spremeniti pravila za preklic obveznosti, prevzetih v okviru raziskovalnega programa Raziskovalnega sklada za premog in jeklo (v nadaljnjem besedili: program), da bi bili zneski v višini preklicanih prevzetih obveznosti na voljo v okviru programa. Poleg tega bi morali biti zneski v višini preklicanih prevzetih obveznosti, ki so nastale od 24. julija 2002, na voljo tudi Raziskovalnemu skladu za premog in jeklo.
(2)

Člen 37(1) avstrijskega Zveznega zakona o centralni banki Oesterreichische Nationalbank določa, da skupščina centralne banke Oesterreichische Nationalbank izbere enega zunanjega revizorja in enega nadomestnega zunanjega revizorja za obdobje do pet let. Nadomestni zunanji revizor bo pooblaščen za revidiranje le v primeru, če zunanji revizor ne bi mogel opraviti revizije.
(6)

Da bi preprečili kakršne koli nepotrebne motnje v trgovini znotraj Unije in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Romunijo opredeliti območja, ki so zdaj v navedeni državi članici določena kot okužena z afriško prašičjo kugo in ogrožena zaradi nje.
(1)

člen 15a se nadomesti z naslednjim: „Člen 15a Obveznosti držav članic glede obveščanja 1. Zadevne države članice zagotovijo, da so prevozniki v potniškem prometu, vključno z letališkimi in pristaniškimi izvajalci dejavnosti, potovalne agencije (vključno z organizatorji lovskih potovanj) in izvajalci poštnih storitev obvezani opozoriti svoje stranke o nadzornih ukrepih iz tega sklepa, zlasti z ustreznim sporočanjem informacij o glavnih prepovedih iz tega sklepa potnikom z območij iz Priloge k temu sklepu in strankam poštnih storitev. V ta namen zadevne države članice pripravijo in izvajajo redne kampanje ozaveščanja javnosti za promocijo in širjenje informacij o nadzornih ukrepih iz tega sklepa. 2. Vse države članice zagotovijo, da se na glavnih kopenskih infrastrukturnih poteh, kot so mednarodne povezovalne ceste, in na povezanih cestnih omrežjih, vse potnike vidno in opazno opozori na ustrezne informacije o tveganju prenosa afriške prašičje kuge in na nadzorne ukrepe iz tega sklepa. Navedene informacije se zlasti predstavijo tako, da jih potniki z območij in na območja iz Priloge k temu sklepu ali iz tretjih držav s tveganjem širjenja afriške prašičje kuge lahko zlahka razumejo. 3. Zadevne države članice uskladijo svoja prizadevanja za zagotovitev, da prevozniki in izvajalci poštnih storitev informacije iz odstavka 1 učinkovito posredujejo natančno identificirani ciljni publiki.“
(5)

Na koncu postopka ocenjevanja je španski predlog glede na sprejeta merila ocenjevanja najboljši, in sicer glede na ustreznost predlagane tehnične rešitve za razpoložljive objekte in zagotavljanje storitev, ki so nujne za delovanje centra, natančnost določanja in obvladovanja tveganj, zlasti tistih, vezanih na varnost in časovne omejitve, sprejetje pogojev iz sporazuma s Komisijo o ustanovitvi s strani Španije in dodelitev posebnih ugodnosti, stopnjo podrobnosti in transparentnosti opisa stroškov gradnje in obratovanja centra ter ugodne finančne pogoje predloga za proračun Unije. Zato je primerno izbrati španski predlog.
(a)

prvi odstavek se nadomesti z naslednjim: „Vlagatelj predloži poročilo o preskusu za model oziroma modele televizijskih sprejemnikov, ki zajema preskus, izveden v skladu s standardi EN 50564 za izpolnjevanje pogojev iz točke a), in preskuse, izvedene z uporabo merilnih postopkov in metod iz odstavkov 1 in 2 Priloge VII k Delegirani uredbi (EU) št. 1062/2010 za izpolnjevanje pogojev iz točk b) in c). Poleg tega se v poročilu navedeta razred energijske učinkovitosti in vidna diagonala zaslona.“;
Popravek Sklepa Komisije (EU) 2018/860 z dne 7. februarja 2018 o shemi pomoči SA.45852 – 2017/C (ex 2017/N), ki jo namerava Nemčija izvesti za rezervno zmogljivost

( Uradni list Evropske unije L 153 z dne 15. junija 2018 )

Stran 156, opomba 2:

besedilo:

se glasi:

„Komisija poudarja, da je in bo treba ta sklep razlagati v skladu z ustrezno sekundarno zakonodajo, vključno z zakonodajo, ki v času tega sklepa še ni bila sprejeta. V zvezi s tem želi Komisija opozoriti na predlog uredbe o notranjem trgu električne energije (prenovitev), COM(2016) 861, in zlasti na načela (kot so zahteve glede mejnih vrednosti emisij CO2), ki bi morala biti vključena in se uporabljati v skladu s končnim besedilom uredbe, ko bo začela učinkovati, v okviru mehanizmov zmogljivosti, čeprav ti že veljajo in se zanje šteje, da so skladni s pravili Unije o državni pomoči.“
(3)

Po preučitvi vseh drugih finančnih možnosti za odziv na nepredvidene okoliščine v okviru zgornje meje za obveznosti za leto 2016 iz razdelka 3 (Varnost in državljanstvo) večletnega finančnega okvira in po uporabi instrumenta prilagodljivosti v celotnem znesku 1 530 milijonov EUR, ki je na voljo v letu 2016, je videti, da bo treba sprostiti varnostno rezervo za odzivanje na potrebe, ki izhajajo iz migracijske, begunske in varnostne krize, in sicer s povečanjem odobritev za prevzem obveznosti v okviru splošnega proračuna Evropske unije za proračunsko leto 2016 nad zgornjo mejo razdelka 3.
(1)

Stabilizacijski mehanizem za banane je bil uveden s Trgovinskim sporazumom med Evropsko unijo in njenimi državami članicami na eni strani ter Ekvadorjem, Kolumbijo in Perujem na drugi strani in se v Peruju začasno uporablja od 1. marca 2013.
(8)

Predlogi za standarde kakovosti, ki sta jih pripravili strokovna skupina za standardizacijo svežega sadja in zelenjave ter strokovna skupina za standardizacijo suhih in posušenih proizvodov, so predmet obsežnih razprav med znanstveniki in tehničnimi strokovnjaki iz sektorja sadja in zelenjave. Te predloge bi države članice v imenu Unije zato morale podpreti, če so ti v interesu Unije in niso v nasprotju s pravom Unije, zlasti z Uredbo (EU) št. 1308/2013.
(2)

V skladu s členom 221 Sporazuma bi bilo treba izdelati seznam petnajstih posameznikov, ki imajo strokovno znanje ali izkušnje iz prava in mednarodne trgovine in ki so pripravljeni opravljati funkcijo arbitra. To je potrebno za izvajanje določb o reševanju sporov iz Sporazuma.
(3)

Unija in Egipt sta se dogovorila, da bosta utrdila svoje partnerstvo z dogovorom o nizu prednostnih nalog za obdobje 2017–2020, pri čemer bo cilj obravnavanje skupnih izzivov, s katerimi se srečujeta Unija in Egipt, da se spodbudijo skupni interesi in zagotovi dolgoročna stabilnost na obeh straneh Sredozemskega morja.
SL Uradni list Evropske unije L 238/1

SKLEP SVETA (EU) 2017/1567

z dne 8. junija 2017

o podpisu, v imenu Unije in držav članic, in začasni uporabi Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Uzbekistan na drugi strani, zaradi upoštevanja pristopa Republike Hrvaške k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 91, člena 100(2) in členov 207 in 209 v povezavi s členom 218(5) Pogodbe,

ob upoštevanju Akta o pristopu Hrvaške in zlasti člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) V skladu s členom 6(2) Akta o pristopu Republike Hrvaške se pristop Republike Hrvaške k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Uzbekistan na drugi strani (1) (v nadaljnjem besedilu: Sporazum), sklene s protokolom k Sporazumu. V skladu s členom 6(2) Akta o pristopu se za tak pristop uporablja poenostavljeni postopek, pri čemer se protokol sklene med Svetom, ki odloča soglasno v imenu držav članic, in zadevno tretjo državo.

(2) Svet je 14. septembra 2012 pooblastil Komisijo, da začne pogajanja z Uzbekistanom glede prilagoditve Sporazuma. Pogajanja o Protokolu k Sporazumu (v nadaljnjem besedilu: Protokol) so bila uspešno zaključena z izmenjavo verbalnih not.

(3) Sklenitev Protokola je predmet ločenega postopka glede zadev, ki so v pristojnosti Evropske skupnosti za atomsko energijo.

(4) Protokol bi bilo zato treba podpisati v imenu Unije in držav članic in bi ga bilo treba, da bi se zagotovila njegova učinkovita uporaba, začasno uporabljati do datuma zaključka postopkov, potrebnih za njegov začetek veljavnosti –

SPREJEL NASLEDNJI SKLEP:

Člen 1

Podpis, v imenu Unije in držav članic, Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani in Republiko Uzbekistan na drugi strani, zaradi upoštevanja pristopa Republike Hrvaške k Evropski uniji se odobri s pridržkom njegove sklenitve.

Besedilo Protokola je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in držav članic.

Člen 3

Protokol se v skladu s členom 4(3) Protokola začasno uporablja od 1. julija 2013 do zaključka postopkov, potrebnih za njegov začetek veljavnosti.

Člen 4

Ta sklep začne veljati na dan sprejetja.

V Luxembourgu, 8. junija 2017 Za Svet Predsednica K. SIMSON

(1) Sklep Sveta in Komisije 1999/593/ES, ESPJ, Euratom z dne 31. maja 1999 o sklenitvi Sporazuma o partnerstvu in sodelovanju o partnerstvu med Evropskimi skupnostmi in njihovimi državami članicami na eni strani ter Republiko Uzbekistan na drugi strani (UL L 229, 31.8.1999, str. 1).
SL Uradni list Evropske unije L 196/1

SKLEP SVETA (EU) 2017/1368

z dne 11. maja 2017

o podpisu, v imenu Evropske unije in njenih držav članic, in začasni uporabi Tretjega dodatnega protokola k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani zaradi upoštevanja pristopa Republike Hrvaške k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 217 v povezavi s členom 218(5) Pogodbe,

ob upoštevanju Akta o pristopu Republike Hrvaške in zlasti člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) V skladu s členom 6(2) Akta o pristopu Republike Hrvaške se pristop Hrvaške k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani (1) (v nadaljnjem besedilu: Sporazum) odobri s sklenitvijo protokola k navedenemu sporazumu (v nadaljnjem besedilu: Protokol). Na podlagi Sporazuma se za takšne pristope uporablja poenostavljeni postopek, po katerem se protokol sklene med Svetom, ki soglasno deluje v imenu držav članic, in zadevno tretjo državo.

(2) Svet je 14. septembra 2012 pooblastil Komisijo, da začne pogajanja z zadevnimi tretjimi državami zaradi pristopa Hrvaške k Uniji. Pogajanja s Čilom so se uspešno zaključila s parafiranjem Protokola 9. julija 2015 v Bruslju.

(3) Protokol bi bilo treba podpisati.

(4) Protokol bi bilo treba uporabljati začasno do zaključka postopkov, potrebnih za začetek njegove veljavnosti –

SPREJEL NASLEDNJI SKLEP:

Člen 1

Podpis, v imenu Evropske unije, Tretjega dodatnega protokola k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani zaradi upoštevanja pristopa Republike Hrvaške k Evropski uniji se odobri s pridržkom njegove sklenitve.

Besedilo Protokola je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Evropske unije in njenih držav članic.

Člen 3

Protokol se z učinkom od 1. julija 2013 začasno uporablja v skladu s členom 14(2) Protokola do zaključka postopkov, potrebnih za začetek njegove veljavnosti.

Člen 4

Ta sklep začne veljati na dan sprejetja.

V Bruslju, 11. maja 2017 Za Svet Predsednik C. CARDONA

(1) UL L 352, 30.12.2002, str. 3.
(8)

V sektorju mleka in mlečnih proizvodov je količinska omejitev proizvodnje (v nadaljnjem besedilu: sistem mlečnih kvot) že dolga leta bistven instrument tržne politike. Od uvedbe leta 1984 je bil sistem večkrat podaljšan, nazadnje 31. marca 2015 z Uredbo Sveta (ES) št. 1234/2007 (3) (v nadaljnjem besedilu: uredba o vzpostavitvi skupne ureditve trgov kmetijskih proizvodov). Zadnje kvotno leto je bilo zato leto 2014/2015. Osrednji namen sistema mlečnih kvot je bil zmanjšati nesorazmerje med ponudbo in povpraševanjem na zadevnem trgu in iz tega nesorazmerja izhajajoče strukturne presežke ter na ta način doseči boljšo uravnoteženost trga. Dajatev se je uporabljala za količine mleka, zbranega ali prodanega za neposredno porabo, ki so presegale določen zajamčen prag. Plačale so jo države članice, ko je bila prekoračena nacionalna kvota. Države članice so morale Evropskemu kmetijskemu jamstvenemu skladu (EKJS) plačati dajatev, ki ustreza prekoračitvi njihove nacionalne kvote, zmanjšane za 1-odstotni pavšalni znesek, in sicer zaradi upoštevanja primerov stečaja ali dokončne nesposobnosti nekaterih proizvajalcev, da bi prispevali k plačilu dolgovane dajatve. Države članice so nato morale breme plačila porazdeliti med proizvajalce, ki so prispevali k prekoračitvi. Ti proizvajalci so bili dolžni zadevni državi članici plačati svoj prispevek k dajatvi zgolj zaradi dejstva, da so presegli svojo razpoložljivo količino (4).
(5)

Organi Aarhuške konvencije so bili seznanjeni z izjavo, ki jo je Unija podala ob podpisu in ponovila ob odobritvi Aarhuške konvencije, v kateri je navedla, da „bodo institucije Skupnosti v okviru institucionalnega in pravnega okvira Skupnosti uporabljale to konvencijo v okviru obstoječih in bodočih predpisov o dostopu do dokumentov ter drugih ustreznih predpisov Skupnosti na področju, ki ga ureja ta konvencija“.
(10)

Kodeks LSA določa mednarodne zahteve za reševalno opremo, zajete v poglavju III konvencije SOLAS iz leta 1974, kakor je bila spremenjena. Spremembe odstavkov 6.1.1.5 in 6.1.1.6 kodeksa LSA ter odstavka 8.1.1 dela 1 Priloge k resoluciji MSC.81(70) zagotavljajo skladnost statičnih preskusov in preskusnih obremenitev, ki jih morajo vzdržati naprave za spuščanje v vodo, vključno s konstrukcijskimi elementi in vitli. Te spremembe bi bilo treba obravnavati kot manjše popravke. Naprave za spuščanje v vodo in vitli so navedeni v Izvedbeni uredbi Komisije (EU) 2017/306 (3), ki se nanaša na kodeks LSA in Resolucijo MSC.81(70), in sicer glede naprav za spuščanje v vodo v zvezi s točkami MED/1.21, 1.23, 1.24 in 1.25 ter glede vitlov v zvezi s točkami MED/1.41a, 1.41b, 1.41c, 1.41d in 1.41e. Zato ta oprema spada na področje uporabe Direktive 2014/90/EU Evropskega parlamenta in Sveta (4).
(21)

S členom 33 Sklepa 2008/615/PNZ so Svetu podeljena izvedbena pooblastila za sprejemanje ukrepov, potrebnih za izvajanje navedenega sklepa, zlasti kar zadeva prejemanje in pošiljanje osebnih podatkov v skladu z navedenim sklepom. Ker so bili izpolnjeni pogoji za začetek izvrševanja takšnih izvedbenih pooblastil, temu namenjen postopek pa je bil izveden, bi bilo treba za Slovaško, Portugalsko, Latvijo, Litvo, Češko republiko, Estonijo, Madžarsko, Ciper, Poljsko, Švedsko, Malto in Belgijo sprejeti izvedbeni sklep o avtomatizirani izmenjavi podatkov o DNK, ki bo tem državam članicam omogočil nadaljnje prejemanje in pošiljanje osebnih podatkov v skladu s členoma 3 in 4 Sklepa 2008/615/PNZ.
(1)

Potresi, kot so tisti, ki so se 24. avgusta ter 26. in 30 oktobra 2016 zgodili v Italiji, predstavljajo elementarno nesrečo v smislu poglavja XVII oddelka C Uredbe (ES) št. 1186/2009; zato je utemeljeno dovoliti dajatve prost uvoz blaga, ki izpolnjuje zahteve iz členov 74 do 80 navedene uredbe.
(68)

Ugotovljeno je, da komorski ribiški pravni okvir še vedno temelji na Kodeksu ribištva in akvakulture, ki ga določa zakon št. 07-011/AU z dne 29. avgusta 2007, in odloku št. 15-050/PR z dne 15. aprila 2015, ki sta veljala v času Sklepa z dne 1. oktobra 2015. Opozoriti je treba tudi, da je v uvodnih izjavah 49 in 50 navedenega sklepa ugotovljeno, da: (i) so komorski organi priznali, da je treba pripraviti nova besedila za izvajanje Kodeksa ribištva in akvakulture, da se zagotovi skladnost med nacionalno zakonodajo ter veljavnimi mednarodnimi in regionalnimi predpisi; (ii) komorski Kodeks ribištva in akvakulture v opredelitvi ribiških plovil ne vključuje plovil, ki opravljajo z ribolovom povezane dejavnosti, in (iii), medtem ko komorski pravni okvir vključuje resne kršitve, kot so opredeljene v skladu z mednarodnim pravom, pa izrecno ne opredeljuje nezakonitega, neprijavljenega in nereguliranega ribolova in izrecno ne določa izvršilnih ukrepov in sankcij za državljane, ki omogočajo ali opravljajo tak ribolov, kot je navedeno v točkah 18 in 21 mednarodnega akcijskega načrta za preprečevanje nezakonitega, neprijavljenega in nereguliranega ribolova.
(5)

Iz argumentov, ki jih je predložila Francija, sledi, da je tveganje, povezano z uporabo proizvoda s strani profesionalnih uporabnikov, sicer sprejemljivo po zadevnih modelih ocene izpostavljenosti, a ni zanemarljivo; da so druga sredstva za zaščito lesa, ki vsebujejo aktivne snovi, ki ne izpolnjujejo meril za izključitev v členu 5(1) Uredbe (EU) št. 528/2012, na voljo na francoskem trgu za predvidene uporabe proizvoda in da ta proizvod doslej še ni bil na voljo na francoskem trgu. Zato Francija meni, da proizvod ni nujen za nadzor resne nevarnosti za zdravje človeka, zdravje živali ali okolje in da neizdaja dovoljenja za proizvod v Franciji ne bi imela nesorazmernega negativnega učinka na francosko družbo.
(5)

Glede na informacije, ki jih je predložila Nizozemska, je bil ukrep, ki ga zajema Izvedbeni sklep (EU) 2016/714, nujen za varovanje javnega zdravja, saj so ti komarji, ki jih je na Nizozemskem mogoče najti v prostorih družb za trgovanje s pnevmatikami, na pokopališčih in vrtovih, lahko vektorji tropskih bolezni, kot sta denga in čikungunja. V okviru nadaljnjega spremljanja, ki ga je v letu 2016 izvedla Nizozemska, se je izkazalo, da so bili komarji prisotni tudi v družbi, ki se ukvarja z recikliranjem tovornih vozil, in na stanovanjskem območju.
(1)

Skupna deklaracija V (1) k Sklepu št. 2/2000 Skupnega sveta ES-Mehika (2), ki je bil ustanovljen s Sporazumom o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi ter podpisan v Bruslju 8. decembra 1997 (3) (v nadaljnjem besedilu: Sporazum), določa, da Skupni odbor ES-Mehika, ki je bil ustanovljen s Sporazumom, pregleda potrebo po podaljšanju obdobja uporabe pravil o poreklu iz opomb 2 in 3 Dodatka II(a) k Prilogi III k Sklepu št. 2/2000 (v nadaljnjem besedilu: opombi 2 in 3), pri čemer se to obdobje izteče 30. junija 2003. Ta pregled se nanaša na pravila za izdelke iz Dodatka II k Prilogi III k Sklepu št. 2/2000 za določene kemijske izdelke, ki se uvrščajo pod tarifni številki harmoniziranega sistema 2914 in 2915.
1.

Komisija je pooblaščena za pogajanja z vlado Cookovih otokov in za odobritev sprememb Protokola, če je to potrebno in ob upoštevanju točke 3 te priloge, glede naslednjih vprašanj: (a) pregled stopnje ribolovnih možnosti ter posledično ustreznega finančnega prispevka v skladu s členom 5 in točko (a) člena 6(3) Sporazuma in s členoma 5 in 6 Protokola; (b) odločitev o oblikah sektorske podpore v skladu s točko (b) člena 6(3) Sporazuma in s členom 3 Protokola; (c) odločitev o tehničnih pogojih in oblikah, v katerih plovila EU izvajajo svoje ribolovne dejavnosti v skladu s točko (c) člena 6(3) Sporazuma in s členoma 4 in 6 Protokola.
(4)

Madžarska, na katero Sklep 2010/680/EU ni bil naslovljen, ter Bolgarija, Češka, Nemčija, Estonija, Irska, Latvija, Litva, Slovenija in Združeno kraljestvo, na katere je bil navedeni sklep naslovljen, so Komisiji predložili posodobljene zahteve, v katerih zahtevajo odvezo od obveznosti za nove vrste. Francija je zahtevala razveljavitev vseh odvez, ki so ji bile odobrene, Ciper, Latvija in Nizozemska pa so zahtevali samo razveljavitev odvez, ki so jim bile odobrene za določene vrste.
3.

Nadzor meje bi moral na podlagi redno posodobljene analize tveganja in obveščevalnih podatkov ostati ciljno usmerjen ter po obsegu, pogostosti, lokaciji in času omejen na to, kar je nujno potrebno za odziv na resno grožnjo ter za zaščito javnega reda in notranje varnosti. Država članica, ki izvaja nadzor na notranjih mejah na podlagi tega izvedbenega sklepa, bi morala vsak teden preverjati nujnost, pogostost, lokacijo in čas nadzora, intenzivnost nadzora prilagajati stopnji obravnavane grožnje, ga prenehati izvajati, kadar koli je to primerno, in vsak mesec takoj poročati Komisiji in Svetu.
(1)

Izvedbeni sklep Komisije 2014/709/EU (4) določa nadzorne ukrepe za zdravje živali v zvezi z afriško prašičjo kugo v nekaterih državah članicah. V delih I do IV Priloge k navedenemu izvedbenemu sklepu so nekatera območja zadevnih držav članic razmejena in navedena po različni stopnji tveganja zaradi epidemioloških razmer glede navedene bolezni.
(3)

Regije, ki so upravičene do pobude za zaposlovanje mladih za obdobje 2017–2020, se določijo v skladu s členom 16 Uredbe (EU) št. 1304/2013 Evropskega parlamenta in Sveta (4) z navedbo zadnjih razpoložljivih letnih podatkov o brezposelnosti mladih. V skladu s členom 65(2) Uredbe (EU) št. 1303/2013 so izdatki v okviru pobude za zaposlovanje mladih upravičeni do 31. decembra 2023, in sicer za regije, ki so že navedene v Prilogi IV k Izvedbenemu sklepu 2014/190/EU, in regije, ki so upravičene do pobude za zaposlovanje mladih za obdobje 2017–2020. Obstoječi seznam bi moral zato veljati še naprej. Zaradi jasnosti in preglednosti bi morala Priloga IV k Izvedbenemu sklepu 2014/190/EU zato vključevati oba seznama in biti ustrezno spremenjena.
„161.

Dmitry Vladimirovich OVSYANNIKOV (Дмитрий Владимирович Овсянников)

Datum rojstva: 21.2.1977 Kraj rojstva: Omsk, ZSSR

‚Guverner Sevastopola‘. Ovsyannikov je bil na volitvah, ki jih je 10. septembra 2017 v nezakonito priključenem mestu Sevastopol organizirala Ruska federacija, izvoljen za ‚guvernerja Sevastopola‘. Predsednik Putin ga je 28. julija 2016 imenoval za vršilca dolžnosti guvernerja Sevastopola. V tej funkciji si je prizadeval za nadaljnjo integracijo nezakonito priključenega Krimskega polotoka v Rusko federacijo, in je s tem odgovoren za dejavno podpiranje ali izvajanje ukrepov ali politik, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine. Leta 2017 je dal več javnih izjav v podporo nezakoniti priključitvi Krima in Sevastopola, javne izjave je dal tudi na dan obletnice nezakonitega ‚krimskega referenduma‘. Počastil je veterane t. i. ‚samoobrambnih enot‘, ki so ruskim silam pomagale pri nezakoniti priključitvi Krimskega polotoka Ruski federaciji ter pozival, da Sevastopol postane južna prestolnica Ruske federacije.